Spartelio kyšulys

Spartelio kyšulys () – kyšulys šiaurės vakarų Afrikoje, Maroke; išsikišęs į Gibraltaro sąsiaurį, priešais Gibraltaro kyšulį. Yra 12 km į vakarus nuo Tanžero, iškilęs virš jūros 326 m. Po kyšuliu yra Heraklio urvų požeminė sistema. Ant kyšulio pastatytas švyturys.

Spartelio kyšulys kartais klaidingai laikomas šiauriausia Afrikos vieta. Iš tiesų, toliau į šiaurę nutolęs yra Ras ben Saka kyšulys Tunise.

1782 m. spalio 20 d. ties šiuo kyšuliu vyko Spartelio mūšis tarp Ispanijos ir Britanijos laivynų.

Kategorija:Afrikos kyšuliai
Kategorija:Maroko geografija